**Projektas „Šiaulių regiono Aukštrakių sąvartyno išskiriamų dujų surinkimo ir utilizavimo sistemos statyba“**

|  |
| --- |
| **Projekto įgyvendinimo laikotarpis** – visas Šiaulių regiono nepavojingų atliekų sąvartyno eksploatavimo laikotarpis ir 15 metų po sąvartyno uždarymo dienos. |
| **Paslaugų teikimo sutartis –** 2009-12-30 Nr. S-09-498/2009-070-M (paslaugų teikėjas UAB „Manfula“).* Susitarimas 2010-12-16 Nr. 2010-IS-090/S-10-673 (2010-12-16 Nr. 1/2010/2010-IS-091 (sutarties įsipareigojimų vykdymas perduotas UAB „Enodus“).
* Susitarimas 2016-11-29 Nr. S-16-220 (8 metus nuo pardavimo galutiniam vartotojui pradžios, Paslaugų teikėjo mokėtina Paslaugų gavėjui dalis 10 proc. nuo Paslaugų teikėjo pajamų, gautų už biodujas, ir/arba elektrą, ir/arba šilumos energiją Šiaulių regiono nepavojingų atliekų sąvartyno išsiskiriamų dujų utilizavimo metu. Į šią sumą įeina visi mokesčiai. Po 8 metų, Paslaugų teikėjo mokėtina Paslaugos gavėjui dalis 16 proc. nuo Paslaugos teikėjo pajamų, gautų už biodujas, ir/arba elektrą, ir/arba šilumos energiją, Šiaulių regiono nepavojingų atliekų sąvartyno išsiskiriamų dujų utilizavimo metu.).
* Susitarimas 2017-12-04 Nr. S-17-287 (patikslinta ataskaitų pateikimo tvarka).
 |
| **Finansavimas –** UAB „Enodus“ lėšos.  |
| **Tikslai** | **Uždaviniai** | **Projekto veiklos** | **Veiklos įgyvendinimo rodikliai** |
| Suprojektuoti biodujų vamzdyno atšaką į biodujų deginimo žvakę ir naują dujopūtę – kompresorinę, kuri sąvartyne susidarančias dujas tiektų nauju dujotiekiu. | Šiaulių regiono Aukštrakių sąvartyno išskiriamų dujų surinkimas ir utilizavimas, panaudojant jas naudingos energijos gamybai vietoje arba transportuojant vamzdynais. | **I etapas** – sąvartyno išskiriamų dujų surinkimo ir utilizavimo sistema (vamzdžių klojimas, dujopūtės statymas ir biodujų žvakės įrengimas).**II etapas** – kogeneracinės jėgainės įrengimas. | Šakotiniai horizontalūs nudujinimo vamzdynai. Uždaro tipo fakelas (automatiškai įsijungiantis ir išsijungiantis) ir dujopūtė.Kogeneracinės jėgainės įrengimas. |

**Informacija apie projekto įgyvendinimą 2019 m.**

**Per 2019 m.** buvo patiekta 996.866 m3 arba 5.784,654 MWh biodujų. Atitinkamai VšĮ ,,Šiaulių regiono atliekų tvarkymo centras“ pajamos už dujų surinkimo ir utilizavimo paslaugas, panaudojant jas naudingos energijos gamybai sausio – gruodžio mėnesiais, sudarė 16.884,12 Eur be PVM.

2019 m. lapkričio 28 d. UAB „Enodus“ raštu informavo, kad atsisako tęsti dujų surinkimo sistemos įrengimą sąvartyno III-je sekcijoje, motyvuodama, kad sąvartyne nebėra šalinamos biologiškai skaidžios atliekos, dėl ko dujos nebesusidaro ir UAB „Enodus“ dujų surinkimo sistemos įrengimas nėra ekonomiškai naudingas.

VšĮ „Šiaulių regiono atliekų tvarkymo centras“ vadovaujantis Lietuvos Respublikos aplinkos ministro 2000 m. spalio 18 d. patvirtintų Atliekų sąvartynų įrengimo, eksploatavimo, uždarymo ir priežiūros po uždarymo taisyklių (toliau – Taisyklės) 29 p., privalo užtikrinti, kad būtų surenkamos, apdorojamos ir naudojamos sąvartyno dujos. Esant situacijai, kai UAB „Enodus“ atsisako plėsti dujų surinkimo sistemos įrengimą, o trečioje sąvartyno sekcijoje dujos susidaro ir jų surinkimas yra būtinas, bus ieškoma galimybių dujų surinkimo sistemai įrengti.